প্রবল তুষারপাতের কারণে বিপর্যস্ত হিমাচল প্রদেশের রাজধানী শিমলা। টানা তিন দিন ধরে ভারী তুষারপাতের ফলে কার্যত বিপর্যস্ত হয়ে পড়েছে স্বাভাবিক জনজীবন। রাস্তায় বরফ জমে যাওয়ায় বন্ধ হয়েছে যান চলাচল। এখানেই শেষ নয় ভোগন্তি, ব্যহত হয়েছে বিদ্যুত্ এবং পানি সরবরাহ ব্যবস্থাও। তুষারপাতের কারণে বিভিন্ন জায়গায় আটকে পড়েছে পর্যটকরা। আবহাওয়া দফতরের তরফে জানানো হয়েছে, শিমলার অনেক এলাকা যেমন, মল রোড, দ্য ইউএস ক্লাব, জাখু হিলস প্রভৃতি জায়গায় এক ফুটেরও বেশি বরফ জমে গিয়েছে। ফলে ব্যহত হয়েছে স্বাভাবিক জনজীবন। তুষারপাতের কারণে রাস্তা বন্ধ হয়ে যাওয়ায় কুফরি, মাসোব্রার-র মতো এলাকায় আটকে পড়েছে পর্যটকরা।